गौरतलब है कि खबर में दावा किया गया है कि जम्मू कश्मीर सरकार ने अपने कर्मचारियों को स्वास्थ्य बीमा मुहैया करने के लिए रिलायंस जनरल इंश्योरेंस को चुना. वहीं, जम्मू-कश्मीर में राज्य सरकार के कर्मचारियों के लिए लायी गयी बीमा पॉलिसी के जरिए उद्योगपति अनिल अंबानी को फायदा पहुंचाने के कांग्रेस अध्यक्ष राहुल गांधी के आरोपों के बीच राज्य सरकार ने शनिवार को कहा कि यह योजना निष्पक्ष एवं पारदर्शी तरीके से लागू की जा रही है. एक आधिकारिक प्रवक्ता ने यहां शनिवार को कहा कि जम्मू-कश्मीर सरकार द्वारा लाई गई ग्रुप मेडिकल हेल्थ बीमा योजना निष्पक्ष एवं पारदर्शी तरीके से जरूरी प्रक्रियाओं का पालन करने के बाद लागू की गयी है.